'Cinc mentides sobre els MENA', el vídeo que desmunta prejudicis | betevé\nDenuncien que són blanc de discriminació, racisme i abandó per part de la societat i l'Administració\nMarta Font Marsal | dijous, 28 de febrer del 2019, a les 18.43\nL’arribada massiva de menors estrangers no acompanyats, coneguts amb l’acrònim MENA, ha fet que l’Administració i la societat s’organitzin per acollir-los. Però el cert és que no ho tenen gens fàcil. Així ho denuncien joves extutelats amb un vídeo que han difós a través de les xarxes socials. A les imatges, nois i noies que fa un temps van emprendre un periple sols fins a Catalunya lamenten patir discriminació, racisme i abandó per part de la societat. Ara han format una associació d’ex-MENA per defensar els seus drets i interessos.\nEl vídeo es titula ‘Cinc mentides sobre els MENA’ i desmunta estereotips i etiquetes que, diuen, se’ls han penjat. Segons expliquen, són “falsedats” que s’han convertit en veritat per “deshumanitzar i justificar la violència cap al col·lectiu”. Pretenen “obrir un nova finestra” perquè els ciutadans siguin conscients que els menors que migren sols tenen “somnis, il·lusions i desitjos”. Les cinc mentides són les següents:\nEls MENA són drogoaddictes: reconeixen que alguns nois que viuen al carrer inhalen cola “per fer passar el fred”, però que són una minoria.\nEls MENA no volen treballar: reclamen més suport perquè asseguren que els és molt difícil aconseguir el permís de residència i de treball un cop surten d’un centre tutelat.\nEls MENA venen a robar: es queixen que és una generalització i recalquen que viatgen fins a Occident per trobar noves oportunitats.\nEls MENA volen viure al carrer: afirmen que cap no vol viure al carrer però que, en ocasions, s’hi veuen abocats per falta d’ajuda.\nEls MENA són violents: denuncien precisament el contrari, que són blanc de discriminació per part de diversos actors, com ara els cossos policials o els mitjans de comunicació.\nLes imatges han corregut per la xarxa a través dels perfils de l’Espai de l’Immigrant, lloc on l’associació d’ex-MENA es reuneix per programar accions i continuar la lluita contra els prejudicis que carrega el col·lectiu. Insisteixen que són joves que ho han deixat tot per dibuixar-se un futur pròsper a Catalunya i a la resta d’Espanya perquè, asseguren, no tenen aquesta opció als seus països d’origen.\nMundó acusa la fiscalia de fer afirmacions que “s’aparten de la realitat”\nMor una de les persones ferides durant l’incendi a la Bordeta\nL’Escola Decroly fa un trasllat educatiu


Handmade Festival Bcn | Nordic Edition\n11 - 13 maig 2018 // Recinte Montjuïc\nEt portem la cultura nòrdica a Handmade Festival.\nDescobreix través dels nostres nous espais creatius les fonts d'inspiració\nper desenvolupar la temàtica DIY que més t'agrada.\nLa 5ª edició porta 5 novetats\n1. Nordic Edition Amb nova temàtica, nova imatge i nous stands.\n2. Cinc parcs creatius Amb activitats gratuïtes per al visitant, tallers, masterclass, concerts i exposicions.\n3. Entrada més económicaen compra anticipada.\n4. Nova ubicacióAmb llum natural, més espai expositiu i una ambientació que millora l'experiència del visitant.\n5. Xec descompte HamdmadeAmb ofertes exclusives d'empreses expositores per als visitants del festival.\nHandmade Nordic Edition\nContacta amb el nostre equip comercial.\nPARTICIPA COM A EXPOSITOR CONTACTE\nASSISTENTS A ACTIVITATS\nTALLERS & MASTERCLASS\n5 Parcs temàtics\nAquest any et proposem trobar el teu hygge visitant els parcs que trobaràs a Handmade Festival. Comparteix bons moments en bona companyia.\nFil *Morgenfrisk: Sensació d'estar revitalitzat després d'una bona nit de son.\nTot tipus d'eines, materials, tallers i productes relacionats amb el fil. Teles, botons, llanes, fils, kits de patchwork, didals, tisores, patrons, amigurumis, ganxet...\nPaper*Lagom: Ni massa, ni massa poc, en la justa mesura.\nDedicat al scrapbooking, l'enquadernació, el decoupage i totes les tècniques i materials relacionades amb el gran univers del paper, com els segells, les tintes, les pegues, els àlbums i les llibretes. Si tens una botiga i la vols donar a conèixer, aquest és el teu festival.\nSabies per què Dinamarca és el país més feliç del món?\nPerquè han descobert el *Hygge.\n*Hygge: Atmosfera càlida gaudint de les coses bones amb la gent a la qual vols. Hygge és seure al voltant d'una taula, compartir i parlar de les petites i grans coses de la vida.\nBrico *Midsommar Parc: El solstici d'estiu es compon d'interminables àpats festius i implica adornar-se els cabells amb flors, balls de cintes i cantar diferents cançons mentre es beu aiguardent sec.\nTot el Necessari per decorar la casa, l'hort i el jardí amb Tècniques handmade. Les últimes novetats en materials naturals i que ENS ajudin a reciclar i crear parts de la nostra casa per dins de i per Fora: horts urbans, mobles Reciclats, olis, sabó, Estris de jardí... i Molt més!\nSweet *Fika: Acte de fer una pausa per beure cafè amb amics, familiars o coneguts. Aquesta tradició és una cosa primordial en la cultura suec.\nLloc de trobada on degustar els dolços més cool de la ciutat amb la família o els amics. Es podrà trobar una zona de sofàs on els assistents podran posar en pràctica totes les tècniques que han après dels nostres expositors.\nFood Market *Valhalla: En mitologia nòrdica, el Valhalla és el paradís on els herois van morir en combat. Tots els dies, els guerrers es preparen per a la batalla, i a la nit, tornen al Valhalla per gaudir dels banquets de senglars acompanyats amb hidromel.\nUn espai per menjar i beure els primers dies de calor. Equipat amb taules, bancs i diferents tipus de Food Trucks perquè puguis escollir el que més et vingui de gust.\nUneix-te a la comunitat Handmade\nRecibe todas las novedades del sector\nTweets by @HMFbcn


El nebot de Wittgenstein - Bernhard Thomas - Central\nTraducción: Raül Garrigasait\nEl nebot de Wittgenstein és un llibre sobre l’amistat. Bernhard hi explica la relació que durant molts anys va establir amb Paul Wittgenstein, nebot del famós filòsof Ludwig Wittgenstein. El llibre el protagonitzen, doncs, la veu narradora, amb les seves digressions i marrades habituals, i Paul Wittgenstein, un personatge imprevisible, melòman empedreït i amb una visió del món tan ingènua com lúcida. Els episodis i escenes compartits amb Paul Wittgenstein se succeeixen al llarg d’una obra que, tot i mantenir el to càustic i desenganyat tan típic de Bernhard, mostra sovint una lluminositat i dosi d’optimisme poc habituals en l’autor austríac. Evidentment, a El nebot de Wittgenstein no hi manquen les bufetades a un estament polític i cultural austríac fútil, escleròtic i anestesiat.\nOtros lectores que han leído El nebot de Wittgenstein, han escogido


Més de 60 persones participen en un curs de seguretat alimentària per a entitats | Ajuntament de Palau-solità i Plegamans\nMés de 60 persones participen en un curs de seguretat alimentària per a entitats\nUn total de 66 persones que formen part de diverses entitats o associacions de la vila van participar el 29 de maig en un curs sobre seguretat alimentària als esdeveniments esporàdics, que es va dur a terme a la Masia de Can Cortès. Les regidores de Salut Pública i de Festes, Carmen Cabeza i Carme Sanz, respectivament, van acompanyar el tècnic que va impartir el curs en la presentació i la benvinguda als participants.\nL’objectiu del curs va ser donar a conèixer a les entitats del municipi les pràctiques correctes a l’hora de manipular aliments en esdeveniments esporàdics. Estava dirigit a membres de qualsevol entitat que organitzi i/o participi en botifarrades, fires, festes, xocolatades, dinars o sopars populars...\nEls continguts del curs van incloure diversos aspectes. En primer lloc se’ls va explicar una introducció a la higiene alimentària, posant l’accent en els perills biològics, físics i químics. També es va tractar la responsabilitat a l’hora de manipular aliments i les normes higièniques. Per últim es van destacar diverses qüestions a les quals cal parar una atenció especial: les instal·lacions, l’origen dels aliments, la manipulació, l’emmagatzematge, l’exposició i venda, els residus i possibles incidències.\nEl curs va seguir una metodologia participativa, ja que després de l’exposició teòrica, efectuada per un tècnic de la Diputació de Barcelona, els assistents van poder resoldre els seus dubtes i intercanviar impressions. El curs va ser organitzat per l’Ajuntament de Palau-solità i Plegamans i la Diputació de Barcelona.\nL'Auditori de Can Cortès, pràcticament ple\nLes regidores Cabeza i Sanz donen la benvinguda als assistents junt amb el professor del curs


Diccionari eCommerce: Què és el SEM? – Blog Oleoshop\n/ Què és el SEM?\nT'expliquem amb detall què és el SEM o Search Engine Marketing, un concepte de publicitat online què té més suc del que sembla.\nEl SEM o Search Engine Marketing és un concepte de màrqueting online que abasta totes aquelles accions de màrqueting que es poden realitzar a nivell de cercadors, siguin de pagament o no. Malgrat això, generalment s'identifica aquest concepte amb la publicitat online de pagament, i especialment la que podem fer amb Google Adwords.\nEl SEM posa a la nostra disposició tot un seguit d'eines que ens ajuden a millorar la visibilitat de la nostra botiga online i l'accessibilitat a la mateixa per part de tercers.\nL'eina principal sol ser la publicitat online, que és generalment oferta pels mateixos cercadors, com Google, Yahoo o Bing. Aquests tres cercadors disposen de programes publicitaris específics i adaptats a les característiques del cercador en si.\nEl cost d'aquests anuncis per l'anunciant sol estar relacionat amb els clics realitzats sobre l'anunci, cosa que és coneix com PPC/CPC o Pay Per Click/Cost Per Click.\nQuins avantatges i inconvenients ens ofereix el SEM?\nEl principal avantatge del SEM és la notorietat immediata que li proporciona a la nostra marca o al nostre missatge. Amb el SEM podem donar a conèixer ràpidament una oferta, un llançament o una notícia que ens interessi difondre, i obtenir a més un ampli abast.\nUn altre dels avantatges que ens ofereixen el SEM és que ens permet realitzar anuncis altament segmentats que, si estan ben optimitzats, poden suposar-nos un més que interessant retorn de la inversió. Però per això és recomanable que et posis en mans d'especialistes que sàpiguen optimitzar i segmentar les teves campanyes de SEM adequadament.\nEntre els seus desavantatges, el principal és el seu preu elevat. Com que funciona mitjançant un sistema de licitacions, les millors paraules clau i la millor visibilitat se les emporta el millor postor. I generalment el millor postor és qui pot pagar-ho.\nAmb la qual cosa, malgrat que en la teoria el SEM i la publicitat online et permeten posar-te a la mateixa alçada que altres competidors molt més grans, a la pràctica si no pots igualar la seva capacitat d'inversió en SEM estaràs destinat a tenir menys visibilitat i clics que ells.\nUn altre desavantatge és que les campanyes de SEM requereixen d'una sèrie de coneixements per optimitzar-les al màxim i que funcionin. No és una cosa que puguis aprendre fàcilment, i per això generalment a la inversió en SEM va associada una despesa addicional en personal qualificat.


El central blaugrana ha rebut l’alta hospitalària i seguirà amb el tractament per recuperar-se del malestar general\n01:30PM diumenge 14 de maig\nEl jugador del primer del Barça Gerard Piqué ha rebut aquest diumenge l’alta hospitalària i continuarà amb el tractament per recuperar-se del malestar general. L’evolució marcarà la seva disponibilitat. El central blaugrana no s'ha pogut entrenar durant tota la setmana per malestar general amb dolor abdominal que va requerir ingrés hospitalari.\nTres gols en 40 partits\nGerard Piqué compta amb una dilatada i exitosa trajectòria amb la samarreta blaugrana. Centrant la mirada en la present campanya, el central acumula 40 partits: 25 en Lliga, 6 en Copa del Rei, 8 en Champions League i 1 en Supercopa d’Espanya. A més, tot i jugar de defensa, el talentós jugador ha convertit tres gols.\nSumant les seves actuacions des que va arribar al Barça, ha disputat 396 partits i ha marcat 35 gols. Tanmateix, aquestes magnífiques dades es podrien veure ampliades en el darrer partit de Lliga davant l’Eibar, i també en la final de la Copa del Rei contra l’Alabès.


Amb família | Sant Martí\nSant Martí / Viure a Sant Martí / En família\nLa família, tot tipus de família, és el nucli primari de la societat, l’àmbit de desenvolupament humà inicial com a cèl·lula a partir de la qual es donen altres espais de relació humana. Les persones són el primer objectiu d'actuació del Districte de Sant Martí. Des de l'Ajuntament, cooperem i participem en el teixit social i donem un nou impuls al Pla de Família de Barcelona, desenvolupant programes específics en infància, joves, gent gran i col·lectius vulnerables.\nLa infància ocupa un lloc central dins l’atenció a les persones a Sant Martí. Les actuacions en l'àmbit de l' infància es desenvolupen a partir de la tasca feta pels quatre Casals Infantils Municipals.\nEl programa de dinamització juvenil té per objectiu aglutinar i crear una massa jove participativa al Districte de Sant Martí. Es potencien les activitats per a joves que ja es porten a terme des dels instituts i altres centres d’ensenyament secundari i dels centres culturals municipals.\nEl benestar de la gent gran és una de les principals preocupacions del districte. Per això, a més de les moltes possibilitats de lleure que posa al seu abast, s’han implementat diferents serveis per garantir el seu confort.


novembre « 2010 « Pirineus TV\nNotícies en vídeo i text Arxius de novembre, 2010\n» 10 ANYS DE PATRIMONI MUNDIAL DE LA VALL DE BOÍ |» UNS 600 ALUMNES ES QUEDEN SENSE CLASSE PER LA NEU\ndimarts , novembre 30th, 2010\n-10 ANYS DE PATRIMONI MUNDIAL DE LA VALL DE BOÍ\nLa Vall de Boí ha celebrat el desè aniversari de la proclamació del seu conjunt Romànic Patrimoni de la Humanitat per la UNESCO.\nPer commemorar els deu anys, l’ajuntament de la Vall de Boí, juntament amb el Patronat i el Centre Romànic de la Vall, han fet un seguit d’actes: una tocada de les campanes de totes les esglésies de la Vall, una penjada de pancartes, xocolatada popular, missa a Santa Maria de Taüll i una visita i taller a l’exposició “La Vall de Boí, 10 anys de Patrimoni de la Humanitat”. També s’ha fet un dinar popular a la carpa instal·lada a Barruera, però altres actes previstos han hagut de ser anul·lats a causa del temporal de neu.\nEl trenta de novembre de l’any 2000, tota la Vall estava pendent del nomenament de les noves incorporacions al catàleg de la UNESCO, i quan pensaven que les seves esglésies no hi tenien cabuda, una trucada passades les set del matí els va anunciar la proclamació.\nAlcalde de la Vall de Boí\nPerelada ha destacat que el nomenament de Patrimoni Mundial va ser clau per l’autoestima de la gent de la vall i per poder restaurar tot el conjunt eclesiàstic. A més ha anunciat la restauració imminent de Santa Maria de Coll, la darrera que queda per arreglar. I amb un pressupost de prop d’un milió i mig d’euros es farà les reformes que falten en els nuclis, com ara soterrament de línies elèctriques. En total s’ha invertit prop de 12 milions d’euros amb arranjament d’esglésies i entorns.\nSer patrimoni mundial també ha portat la vall a augmentar el turisme que rep, ha passat d’uns trenta mil visitants anuals al 99 a més de 130.000 actualment.\nResponsable del Centre Romànic de la Vall de Boí\nLes esglésies de la Vall de Boí estan obertes tots els dies de l’any amb un horari molt ample i s’ofereix visites guiades tan pel conjunt eclesiàstic com pel Centre d’Interpretació del Romànic.\n-UNS 600 ALUMNES ES QUEDEN SENSE CLASSE PER LA NEU\nUns 600 escolars del Pirineu no han anat aquest dimarts a classe a causa de la neu. La forta nevada caiguda en les darreres hores ha obligat a suspendre algunes línies de transport escolar. A l’Alt Urgell i a l’Alta Ribagorça s’ha suspès la totalitat del servei de transport escolar. A l’Alt Urgell, la mesura ha afectat 437 alumnes de primària i secundària de les 16 línies de transport escolar. Els autobusos havien de sortir des de diversos punts de la comarca i dur els alumnes als centres d’ensenyament de la Seu d’Urgell, Oliana, Organyà i Tuixent. Segons l’evolució de la nevada i l’estat de la xarxa viària, el Consell Comarcal decidirà si dimecres reprèn o torna a suspendre el servei.\nA la Seu d’Urgell, on els gruixos de neu han arribat fins a 9 cm, l’ajuntament ha activat el Pla Municipal de Neu per garantir la mobilitat dins de la ciutat. Una trentena de persones de les diferents brigades municipals han retirat manualment la neu de voreres i d’accessos a equipaments públics com els centres educatius, l’hospital, el centre d’atenció primària, els jutjats, i d’altres edificis d’ús públic.\n7 màquines i 2 camions han treballat per retirar la neu de la calçada de les principals vies i de l’accés a Castellciutat. També hi ha col·laborat un vehicle municipal que porta incorporada una pala.\nL’ajuntament urgellenc ha recordat als ciutadans que han de col·laborar amb la retirada de la neu del tram de la vorera que els hi correspongui.\nLa potassa servirà per evitar que la neu es glaci i formi plaques de neu perilloses per als vianants i per als vehicles.\nA l’Alt Urgell, les carreteres més afectades, i on durant hores han fet falta equipaments especials, han estat la C14, entre Coll de Nargó i Adrall, i la xarxa de carreteres secundàries.\nDurant les primeres hores del dia, a la N145, que va de la Seu a Andorra, també han fet falta equipaments especials. L’associació de treballadors fronterers s’ha queixat que la via no estava neta a primera hora.\nA l’Alta Ribagorça tampoc han pogut anar a l’escola uns 130 alumnes ja que s’ha anul·lat tot el transport escolar. La nevada que ha caigut en aquest comarca ha estat molt destacada i ha dificultat molt la circulació, que al matí només ha estat possible amb cadenes.\nEls gruixos, d’entre 7 i 10 centímetres, han obligat a modificar els actes de celebració dels 10 anys de la declaració de patrimoni de la humanitat de la Vall de Boí i una trobada convocada per Interior per presentar el Pla Neucat i Allaucat als alcaldes pirinencs.\nAls Pallars l’afectació ha estat menor: al Jussà s’han suspès 5 línies d’autobús escolar que uneixen municipis com Cèrvoles o Collmorter amb la Pobla de Segur o Tremp i 37 alumnes no han pogut anar a classe; al Sobirà, s’han suspès algunes línies però la majoria de pares han optat per portar els nens a l’escola.\nA la Cerdanya, el transport escolar s’ha realitzat amb normalitat. La comarca cerdana ha estat la menys afectada, de moment, per la nevada, amb gruixos variables, des d’1 cm a Puigcerdà a 9 cm a Das. Per la N260 s’ha transitat amb normalitat, tot i que els pobles més elevats s’han trobat algunes dificultats fins que les llevaneus no han netejat la xarxa viària.\nNo obstant això, a la Collada de Toses i d’Alp a la Pobla de Lillet l’ús de cadenes ha estat obligatori. Al Coll de Pimorent, que comunica la l’Alta Cerdanya amb Andorra, també ha estat afectat pels gruixos de neu.\nEl Servei Meteorològic de Catalunya preveu que el temporal continuï fins dimecres, quan les nevades s’alternaran amb l’obertura de clarianes.\nLes estacions d’esquí seran les més beneficiades per la nevada i afrontaran l’obertura del pont amb unes condicions òptimes.\nPublicat a Comarca: Alta Ribagorça, Notícies Pirineus | » CIU GUANYA A TOTES LES COMARQUES DEL PIRINEU |» TREMP AVANÇA A BON RITME EN EL PLA DE BARRIS\n-CIU GUANYA A TOTES LES COMARQUES DEL PIRINEU\nEls ciutadans del Pirineu, com la resta de Catalunya, han escollit majoritàriament CiU a les eleccions al Parlament de Catalunya celebrades aquest diumenge. La candidatura encapçalada per l’alcalde de la Seu d’Urgell, Albert Batalla, ha guanyat a la demarcació de Lleida i a totes les comarques de l’Alt Pirineu i Aran. A la Cerdanya i a l’Alt Urgell, la candidatura de CiU ha obtingut més del 50% dels vots. A més, a la Cerdanya, on hi concorrien les llistes de Lleida i de Girona, és la comarca de Catalunya on CiU ha estat el partit més votat. Com a curiositat, CiU ha guanyat a tots els municipis pirinencs excepte a Arsèguel, on ha guanyat ERC.\nDesprés dels resultats, Batalla tornarà a ser diputat al Parlament de Catalunya. CiU ha obtingut 9 diputats per Lleida pel que també tornarà al Parlament l’alcalde de Sort, Agustí López, que és el número 6 de la candidatura. Per tant, Batalla i López, alcaldes de la Seu i de Sort, respectivament, tornaran a ser part de la representació pirinenca al Parlament de Catalunya durant els propers quatre anys.\nL’altre representant pirinenc és el cap de llista de PSC a la circumscripció electoral de Lleida, Joaquim Llena, ara conseller d’Agricultura, Alimentació i Acció Rural en funcions. La candidatura socialista ha perdut suport a tot el Pirineu, excepte a l’Alt Urgell, on s’ha mantingut en nombre de vots.\nEls 15 escons del Parlament que li pertanyen a la demarcació de Lleida han quedat repartits de la següent manera: 9 CiU, que n’ha guanyat dos respecte els comicis del 2006; 3 PSC, que s’ha quedat igual; 2 PPC, que n’ha perdut un, i 1 ERC, que també n’ha perdut un. ICV ha perdut l’escó que va guanyar fa quatre anys.\nEls resultats electorals han deixat fora del Parlament alguns candidats pirinencs que confiaven en entrar. És el cas de Josep Maria Ardanuy, número 3 de la llista d’ERC i delegat de Governació al Pirineu. En general, la caiguda de vots d’ERC ha estat estrepitosa, tant al Pirineu com a Catalunya.\nTampoc ha obtingut escó per PSC la tinent d’alcalde de l’ajuntament de Tremp, Teresa Montanuy, que anava de número 5.\nMenció a part mereixen les candidatures dels dos nous partits independentistes que s’han presenta als comicis: Reagrupament Indepentista, de Joan Carretero, i Solidaritat per la Independència, de Joan Laporta.\nLa llista de Laporta ha obtingut 4 escons, cap dels quals per Lleida. No obstant això, la candidatura ha obtingut sobre el 3% dels vots en les comarques pirinenques, excepte l’Aran.\nReagrupament s’ha quedat sense representació al Parlament, tot i el suport obtingut a Cerdanya, on ha estat la tercera força més votada i la segona a Puigcerdà, on Carretero exerceix de metge i va ser alcalde per ERC. L’exconseller de Governació, fill de Tremp, també ha aconseguit suport al Pallars Jussà, on Reagrupament ha estat la cinquena força.\nLa mitjana de participació ha Catalunya ha fregat el 60%. Al Pallars Sobirà la participació ha estat del 66%. Per ordre de vots, les forces polítiques amb més paperetes han estat CiU, PSC, ERC, ICV-EuiA, PPC, SI i RI-Cat.\nAl Pallars Jussà la participació ha rondat el 63%. Per ordre de vots, les forces polítiques amb més suport han estat CiU, PSC, ERc, PPC, RI-Cat, Si i PxC.\nA la Cerdanya, la participació ha estat de pràcticament el 62%. Per vots, els partits més destacats han estat CiU, PSC, RI-Cat, ERc, PPC, ICV, Si i C’s.\nA l’Alt Urgell, la participació ha estat del 59,5%, i l’odre dels més votats ha estat CiU, PSC, ERC, PPC, ICV, SI i RI-Cat.\nA l’Alta Ribagorça, amb quasi un 58% de participació, l’ordre dels més votats ha estat CiU, PSC, ERC, PPC, ICV, SI, C’s i RI-Cat.\nA l’Aran la participació ha estat la més baixa, amb un 56,4%, i on la presència dels independentistes i de Ciutadans ha estat quasi testimonial.\nUna de les novetats d’aquests comicis ha estat l’aplicació del sistema de gestió electrònica a les meses de les eleccions al Parlament. El sistema s’ha provat amb èxit, per primera vegada, a set ciutats catalanes, una de les quals ha estat la Seu d’Urgell. Cada mesa electoral ha disposat d’un ordinador portàtil amb connexió a Internet, un cens electoral en format digital i una impressora. El vot, però, s’ha fet amb la papereta tradicional. L’experiència ha funcionat bé a 14 de les 15 meses electorals urgellenques.\nEls resultats del Pirineu reflexen el que ha passat a Catalunya, on CiU s’ha acostat a la majoria absoluta, amb 62 escons, més del doble que el PSC, amb 28. PPC ha obtingut 18 diputats, ICV i ERC, 10 cadascun, SI, 4 i C’S, 3. Abans que acabi l’any, es constituirà el nou Parlament i el Govern de Catalunya per als propers quatre anys.\n-TREMP AVANÇA A BON RITME EN EL PLA DE BARRIS\nEn la segona reunió del Comitè de Seguiment i Avaluació del Pla de Barris de Tremp, s’ha passat llista de les diferents actuacions que s’han executat durant aquest any i s’ha comprovat que es compleix el 70% del què preveia el Pla.\nAquest percentatge del 2010, més les anteriors actuacions, justifica el 25% dels fons previstos en el projecte d’intervenció integral del nucli antic i eixample de Tremp que té una durada de cinc anys.\nA part, també hi ha obres que tot i ja estar en marxa aquest any, encara no han estat finalitzades, com la substitució dels contenidors de la brossa actuals pels soterrats en cinc punts del casc antic.\nI s’ha aprofitat el 2010 per fer obres de petita envergadura però que l’ajuntament qualifica de molt necessàries.\nD’altra banda, s’ha signat un conveni amb l’Associació d’Artesans del Pirineu per implantar un espai permanent al casc antic de Tremp on poder exposar i vendre els seus productes.\nDe cara als exercicis posteriors queden dos grans actuacions: la substitució del clavegueram de la Rambla Dr. Pearson, que ja hi ha el projecte redactat i està en fase d’avaluació, i al 2011 es preveu fer el projecte de la remodelació de la plaça Catalunya.\nL’obra que ha quedat pendent en aquesta fase del Pla però que està prevista per executar en breu és la instal·lació d’uns ascensors en els blocs de protecció oficial de la plaça Domènech Cardenyes i els carrers Sant Jordi, Verge de Montserrat i avinguda Espanya.\nTambé s’han donar ajudes per remodelacions de façanes, teulades i ascensors a nou edificis particulars.\nTag de Població:Tremp Publicat a Comarca: Notícies Pirineus, Pallars Jussà | » ARRE, RECUPERACIÓ I REHABILITACIÓ D’EQUINS |» LA VALL DE TOST RECORDA\n-ARRE, RECUPERACIÓ I REHABILITACIÓ D’EQUINS\nArre és una associació sense ànim de lucre que va néixer fa poc més d’un any i es dedica a la recuperació i rehabilitació d’equins.\nEs troba als Masos de Llimiana i és la única associació d’aquest tipus a tota la província de Lleida i la segona de Catalunya.\nEl Sergi i L’Eva acumulen molts anys d’experiència en tenir cura d’aquests animals i van decidir muntar la protectora per intentar pal·liar la problemàtica de l’abandó de cavalls, sobretot en època de crisi, ja que els seus propietaris no els poden mantenir però tampoc en troben un comprador.\nResponsable de Arre i La Xàquima\nEls animals normalment arriben de particulars, sobretot cavalls que dedicaven a la competició i que per diversos motius ara ja no els serveixen. Actualment tenen 15 cavalls a càrrec de la protectora.\nUn cop el cavall està totalment recuperat, la protectora fa plans d’apadrinament i d’adopció.\nPerò la protectora mai es desvincula de l’equí, sinó que sempre en fa un seguiment i si no està en les condicions correctes, se’l torna a emportar.\nPer finançar el projecte tenen una hípica, La Xàquima, on fan rutes a cavall i cursos de muntatge, però sempre divulgant mètodes d’ensinistrament respectuosos pels animals.\nAquesta hípica ha estat la solució que han trobat en veure que no reben cap mena d’ajuda de l’administració.\nDes de l’associació es vol fer conèixer la inexistència de legislació envers la protecció dels cavalls, ja que al ser considerat un animal domèstic de granja, no hi ha cap llei que el protegeixi i els propietaris el poden fer sacrificar quan vulguin.\nD’altra banda, també hi ha persones que l’abandonen, el deixen en llibertat, fet que provoca accidents, a més el cavall se sent desubicat. Això comporta a Arre un costós treball de recuperació emocional de\n-LA VALL DE TOST RECORDA\nL’associació Lo Riu Roig organitza l’exposició i el cicle de conferències La Vall de Tost recorda. La mostra reivindica la importància de la vall al llarg de la història i demostra que el territori té identitat pròpia i uns trets únics, tant geològics, com històrics i patrimonials. La Vall de Tost forma part, des del 1968, del municipi de Ribera d’Urgellet. En formen part els nuclis de Montant, els Hostalets, la Bastida i els Masos de Tost, Castellar, Torà, Sauvanyà i Tost. Ara només hi viuen una trentena de persones, però són moltes les que volen preservar-la i fa un any van crear Lo Riu Roig.\nIGNASI PUBILL, PRESIDENT LO RIU ROIG\nPer conèixer amb detall la història i els secrets de la vall, l’entitat ha previst diverses conferències i activitats. Aquest dissabte, l’arquitecte i alcalde d’Organyà, Antoni Fiol, parlarà de La reconstrucció de l’església de Sant Martí de Tost. La xerrada serà a 2/4 de 9 del vespre a l’Arxiu Comarcal de l’Alt Urgell.\nLes conferències es reprendran el 3 de desembre amb la conferència La importància del patrimoni paleontològic de Catalunya: els jaciments paleontològics de vertebrats de l’Alt Urgell, i l’endemà, la xerrada La Terra abans dels dinosaures. Finalment, el 8 de desembre, es presentarà el llibre Arnau Mir de Tost. Un senyor de frontera al segle XI, sobre el personatge més reconegut de la vall.\nA part de les conferències, l’associació ha organitzat una completa exposició sobre la vall de Tost amb material recopilat dels veïns de la vall i descendents.\nEls visitants poden conèixer detalls del patrimoni geològic i paleontològic de la zona; veure fotografies que repassen la història dels habitants de la vall; observar la riquesa natural i cultural de la vall amb imatges en gran format; conèixer l’orografia del terreny amb dues maquetes, i descobrir documents datats entre el 1790 i el 1960, entre els quals hi ha llistats de contribucions, censos, dots, llistes electorals i cartes de pagaments. Tot el que fa peculiar la vall de Tost.\nISABEL VILA, SECRETÀRIA LO RIU ROIG\nL’exposició es pot visitar a la sala la Cuina, del Centre Cultural les Monges, fins al 9 de desembre.\nTag de Població:Masos de Llimiana Publicat a Comarca: Alt Urgell, Pallars Jussà | » NO A LA VIOLÈNCIA ENVERS LES DONES |» PUIGCERDÀ INAUGURA L’OFICINA LOCAL D’HABITATGE\n-NO A LA VIOLÈNCIA ENVERS LES DONES\nUna de cada tres dones al món ha estat víctima de maltractaments, abusos o violacions. En el que portem d’any, 10 dones han estat assassinades víctimes de la violència de gènere a Catalunya, una d’elles amb els seus dos fills.\nEl 25 de novembre és el Dia Internacional per l’Eliminació de la Violència envers les Dones i la Seu d’Urgell s’ha afegit als actes contra aquesta xacra de la societat.\nA la capital alturgellenca, les institucions locals han fet un minut de silenci a la plaça Soldevila. Tot seguit, s’ha llegit un manifest contra la violència. El text, comú a totes les lectures que aquest dijous s’han fet per tot Catalunya, insisteix en què cal un canvi cultural, que rebutgi la violència i el model patriarcal.\nLa regidora d’igualtat de l’ajuntament de la Seu, Mireia Pellicer, ha llegit el manifest i ha recordat les polítiques d’igualtat que es duen a terme a la ciutat.\nTALL MIREIA PELLICER, REGIDORA D’IGUALTAT DE LA SEU\nLes Nacions Unides van declara l’any 1999, el 25 de novembre com el Dia Internacional per l’Eliminació de la Violència envers les Dones. La data recorda el brutal assassinat, l’any 1960, de les tres germanes Mirabal, activistes polítiques opositores del règim de Trujillo a la República Dominicana.\n-PUIGCERDÀ INAUGURA L’OFICINA LOCAL D’HABITATGE\nL’ajuntament de Puigcerdà ha inaugurat aquest dijous al migdia el nou espai de l’Oficina Local d’Habitatge, situada a l’edifici del Centre Cívic. El consistori vol ampliar els serveis que oferia fins ara en matèria d’Habitatge.\nL’ajuntament de Puigcerdà ha inaugurat aquest dijous al migdia el nou espai de l’Oficina Local d’Habitatge, situada a l’edifici del Centre Cívic. Aquesta oficina, fins ara ubicada a l’edifici de l’ajuntament, gestiona els ajuts al lloguer, la Renda Bàsica d’Emancipació o la Borsa de Mediació per al Lloguer Social. Tot i això, des del consistori volen anar una mica més enllà i oferir més serveis dels que oferien fins ara en matèria d’habitatge.\nJOAN PLANELLA, alcalde de Puigcerdà\nPlanella també ha agraït el suport rebut per part del Consell Comarcal de Cerdanya per tirar endavant el projecte. D’altra banda, ha assegurat que l’oficina ha de mantenir un contacte permanent amb el sector immobiliari.\nLa inauguració d’avui ha comptat amb la participació de Cristina Andreu, directora de la Delegació d’Adigsa a les comarques gironines. Andreu ha celebrat les polítiques d’habitatge que ha mantingut fins a dia d’avui l’ajuntament de Puigcerdà, i ha parlat dels reptes de futur. Ara creu que cal apostar per la rehabilitació d’habitatges.\nCRISTINA ANDREU, directora Adigsa Girona\nAndreu ha afegit que el model de construcció especulatiu que s’ha dut a terme fins ara ha deixat a molta gent sense accés a l’habitatge, i que per tant cal buscar una alternativa.\nEn aquest sentit, la rehabilitació d’habitatges creu que és una bona sortida, ja que a més pot contribuir a crear nous llocs de feina dins el sector de la construcció, i a recolocar aquells treballadors que s’han quedat sense feina per culpa de la crisi al sector.\nTag de Població:Puigcerdà Publicat a Comarca: Cerdanya, Notícies Pirineus | » L’ELECTRICITAT ARRIBARÀ A LA VALL DE SALLENT |» L’ESCOLA VEDRUNA INFORMATITZA DUES AULES\n-L’ELECTRICITAT ARRIBARÀ A LA VALL DE SALLENT\nLa Vall de Sallent, al municipi de Coll de Nargó, és l’últim nucli amb residència permanent on encara no hi arriba l’electricitat.\nDes de fa anys, l’ajuntament del municipi i els veïns de la vall reclamen l’arribada de la llum. En els propers dos anys s’hi invertirà l’1,3 milions d’euros necessari per a l’electrificació de la vall.\nL’any 2007, amb la constitució dels nous governs municipals, l’ajuntament de Coll de Nargó tenia constància de 35 persones peticions de llum elèctrica per a cases o explotacions de la zona. Sis d’aquestes demandes corresponien a famílies que viuen permanentment a la vall de Sallent. La resta són segones residències o explotacions ramaderes o gent que hi té un hort o animals, i que utilitzen generadors, grups electrògens o plaques solars per aconseguir produir electricitat.\nEl conseller de Governació i Administracions Públiques, Jordi Ausàs, va visitar el passat diumenge Coll de Nargó i va explicar als veïns que les inversions per a l’electrificació de la vall de Sallent ja estan aprovades.\nAusàs ha recordat el procés de negociació, durant el qual el departament que lidera va pressionar el departament d’Economia perquè electrifiqués d’una vegada el nucli nargoní, ja que la competència depèn de la Direcció General d’Energia.\nTALL JORDI AUSÀS, CONSELLER DE GOVERNACIÓ\nLa meitat de la inversió prové del departament d’Economia i Finances, a través del Pla d’Electrificació Rural de Catalunya. En total, 650.000 euros, la meitat dels quals s’atorgaran el 2011 i l’altra meitat, el 2012. Aquesta xifra és la més gran mai atorgada pel PERC.\nPer contribuir a l’electrificació, Governació també hi participa a través del Pla Únic d’Obres i Serveis de Catalunya, amb uns 500.000 euros repartits en dos anys.\nEls 200.000 euros restants els aportaran l’ajuntament de Coll de Nargó i els veïns de la vall de Sallent.\n-L’ESCOLA VEDRUNA INFORMATITZA DUES AULES\nL’escola Vedruna de Puigcerdà ha estat el primer centre de Cerdanya que s’ha incorporat al Projecte eduCAT1X1. S’han informatitzat dues aules i els alumnes de primer i segon d’ESO realitzen tres matèries amb ordinadors portàtils.\nL’escola Vedruna de Puigcerdà ha estat el primer centre de Cerdanya que s’ha incorporat al Projecte eduCAT1X1. Es tracta d’un programa que preveu integrar les tecnologies de la informació i de la comunicació als centres educatius. Així doncs, des de principis de setembre, l’Escola Vedruna ha informatitzat dues aules, amb una pissarra digital interactiva i connexió a Internet. A més, el professor i cada un dels alumnes, diposen d’un ordinador portàtil, per anar seguint els continguts pedagògics informatitzats.\nLLORENÇ ESTEVE, coordinador projecte Escola Vedruna\nDe moment, aquest projecte s’ha implantat a primer i segon d’ESO, i els seus alumnes imparteixen amb aquest sistema les matèries d’Anglès, Ciències Naturals i Tecnologia. Qui ha notat més el canvi, però, han estat els professors.\nL’Escola Vedruna ha invertit 12.000 euros en informatitzar les dues aules, i no ha rebut cap ajuda pública, ja que es tracta d’un centre concertat. D’altra banda, els portàtils dels alumnes han estat finançats a mitges. El 50% l’ha pagat la família i l’altre 50% el Departament d’Educació.\nTag de Població:Coll de Nargó, Puigcerdà Publicat a Comarca: Alt Urgell, Cerdanya, Notícies Pirineus | » EL CADASTRE DE LES HIDROELÈCTRIQUES S’HA D’ACTUALITZAR |» L’ALUMNAT DE LA SALLE ESMORZA FRUITA\ndimarts , novembre 23rd, 2010\n-EL CADASTRE DE LES HIDROELÈCTRIQUES S’HA D’ACTUALITZAR\nEn la darrera assemblea ordinària de la Federació de Municipis amb Centrals Elèctriques de Lleida es va donar a conèixer la sentència del Tribunal Suprem on UNESA, patronal de les centrals Elèctriques, va portar a la Federació.\nAquesta sentència, favorable a la Federació de Municipis amb centrals, reconeix els criteris de l’impost de béns immobles en aquest tipus d’edificacions singulars.\nVicepresident de la Federació de Municipis amb Centrals Elèctriques\nTambé se’n beneficiaran els indrets que tinguin indústries derivades del consum de gas i centrals nuclears, entre altres.\nPerò el Pallars Jussà és una de les comarques on més beneficia aquesta sentència, ja que repercuteix directament a ajuntaments petits, el pressupost dels quals es basa majoritàriament en les subvencions que reben per tenir instal·lacions hidroelèctriques al seu territori.\nLa sentència contempla, a part de les edificacions, tots els elements que se’n deriven com pantans i canals, i actualitza les tarifes d’acord amb la producció actual. Aquestes tarifes depenen del territori del municipi afectat, ja que n’hi ha que es concentren en un de sol, però n’hi ha que afecten a diferents municipis, com és el cas de l’embassament de Sant Antoni que aplega La Pobla de Segur, Conca de Dalt, Isona, Salàs de Pallars i Talarn.\nDe manera que a partir d’ara, les instal·lacions hidroelèctriques tindran el mateix tractament que qualsevol altra indústria, cosa que els obliga a revisar i actualitzar cada cert temps el valor cadastral.\n-L’ALUMNAT DE LA SALLE ESMORZA FRUITA\nPomes, plàtans, mandarines, raïm… Aquest és l’esmorzar que aquest curs menjaran els alumnes del Col·legi la Salle de la Seu d’Urgell.\nEl centre educatiu s’ha sumat al Pla de consum de fruita a les escoles, promogut per la Unió Europea i la Generalitat.\nAl llarg del curs, un cop al mes es distribueix la fruita seleccionada segons l’estació de l’any entre als alumnes de primària, de primer a sisè, és a dir, en total, uns 300 estudiants.\nEls més petits es mengen la peça de fruita a classe i, en molts casos, ja la porten pelada i tallada de casa. Els més grans la recullen i se la mengen a l’hora del pati.\nL’Oriol i el Roger prefereixen el raïm; l’Àïda, la pera i el Gerard la poma. Però tots tenen clar perquè l’escola ha pres aquesta iniciativa i estan contents de participar-hi.\nTALL ORIOL I AÏDA, ALUMNES COL·LEGI LA SALLE\nTALL ROGER I GERARD, ALUMNES COL·LEGI LA SALLE\nLa fruita que es reparteix entre els escolars l’envia la Generalitat a través del pla de consum de fruita de la Unió Europea. El projecte consisteix la distribució de fruita fresca als alumnes de cicle inicial i mitjà de primària, de 6 a 11 anys.\nEl Col·legi la Salle s’ha sumat aquest any a la iniciativa, que porta per lema: ‘A la nostra escola mengem fruita’.\nTALL MARTA ROCA, SUBDIRECTORA COL·LEGI LA SALLE\nPer a una dieta saludable és recomanable consumir cinc peces de fruita i de verdura al dia i portar un estil de vida actiu. El projecte, a més, descobreix als més joves la varietat de fruites i les seves virtuts.\nTag de Població:La Seu d'Urgell Publicat a Comarca: Alt Urgell, Notícies Pirineus, Pallars Jussà | » LES OBRES DE DINOSFERA, MOLT AVANÇADES |» L’ALTA RIBAGORÇA SUPRIMEIX BARRERES ARQUITECTÒNIQUES\n-LES OBRES DE DINOSFERA, MOLT AVANÇADES\nLa construcció del Centre Paleoambiental Dinosfera, a Coll de Nargó, avança a bon ritme. L’edifici ja està aixecat i en pocs mesos, s’obrirà el nou espai cultural.\nLa futura sala museística exposarà les troballes paleontològiques de la zona i explicarà, sobretot, el període del Cretaci, fa 65 milions d’anys.\nDinosfera substituirà la sala Límit K-7, oberta des del 2005. La previsió d’obertura del centre és el gener del 2011. La museïtzació vindrà després, tot i que estarà acabada durant la primavera vinent.\nEl departament de Governació i Administracions Públiques finança la construcció i museïtzació de Dinosfera amb mig milió d’euros del Pla únic d’obres i serveis de Catalunya i uns 400.000 euros del fons europeu Feder.\nGovernació dóna suport a la recerca, la conservació i la difusió del patrimoni paleontològic de Coll de Nargó per dinamitzar el territori. Per això, el titular del departament, el conseller Jordi Ausàs, ha visitat aquest diumenge les obres.\nAusàs ha protagonitzat un acte públic a l’ajuntament de Nargó on ha explicat als veïns la importància i la singularitat del futur espai Dinosfera.\nEl centre d’interpretació dels dinosaures custodiarà i exposarà el patrimoni Paleontològic de Coll de Nargó. El model de Parc estarà format per un Centre de Visitants, una ruta per diversos jaciments on es puguin veure clarament les restes de nius i ous de dinosaures in situ, i un servei de visites guiades amb transport inclòs.\nA Dinosfera s’hi exposaran les troballes del jaciment de Pinyes, a la vall de Salent, a pocs quilòmetres de Coll de Nargó, on hi ha petjades i nius de dinosaures, entre ells el més gran d’Europa.\nEl centre Dinosfera complementarà la resta de centres existents al Prepirineu, al Pallars Jussà i al Berguedà, formant un paquet turístic d’interès nacional i internacional.\n-L’ALTA RIBAGORÇA SUPRIMEIX BARRERES ARQUITECTÒNIQUES\nEl conseller de Medi Ambient i Habitatge, Francesc Baltasar, ha signat diferents convenis amb els municipis de l’Alta Ribagorça i el Consell Comarcal per millorar l’accessibilitat i eliminar les barreres arquitectòniques de prop de 400 habitatges.\nEn l’acte de signatura dels convenis, acompanyant al conseller i els diferents alcaldes, també han assistit el director dels serveis territorials de Medi Ambient i Habitatge a l’Alt Pirineu i Aran, Òscar Augé, i els representants d’Adigsa, que s’ocupa de la tramitació dels ajuts i de fer el seguiment del procés d’obres.\nEstà previst fer obres de rehabilitació i instal·lació d’ascensors amb subvenció de la Generalitat a 179 pisos del Pont de Suert, 101 de Vilaller i 28 de la Vall de Boí.\nLa Generalitat finançarà el 60% del cost total de cada obra i el 100% en el cas que es tracti d’unitats de convivència amb ingressos inferiors a 1,87 vegades l’Indicador de Renda de Suficiència de Catalunya.\nAl Pont de Suert i a Vilaller s’hauran d’instal·lar ascensors exteriors, mentre que a la Vall de Boí es podran col·locar en els espais comunitaris.\nEl conseller també ha presidit la signatura del conveni entre Frederic Linares, conseller delegat d’Adigsa, i Joan Perelada, president del Consell Comarcal, on l’Alta Ribagorça s’adhereix al Registre de Sol·licitants d’Habitatge Protegit.\nPresident del Consell Comarcal de l’Alta Ribagorça\nD’altra banda, al Pont de Suert s’ha signat un tercer acord per rehabilitar 60 edificis d’ús residencial i d’habitatges dels barris Antic i d’Aragó, que complementa els ajuts de la Llei de Barris del departament de Política Territorial previstos per als pròxims 4 anys.\nTag de Població:Coll de Nargó, Pont de Suert Publicat a Comarca: Alt Urgell, Alta Ribagorça, Notícies Pirineus | »EL PONT DE SUERT MILLORA EL NUCLI HISTÒRIC |» EL CAMPANAR D’ALP JA TÉ TEULADA\n-EL PONT DE SUERT MILLORA EL NUCLI HISTÒRIC\nEl Pont de Suert ha posat en marxa un Pla de Barris per millorar les condicions del nucli antic de la població i poder arreglar-ne els edificis que es troben en estat de degradació.\nPer poder dur a terme l’actuació s’ha signat un conveni entre l’ajuntament del Pont de Suert, que aporta un 25% del cost, i el departament de Política Territorial de la Generalitat de Catalunya, que aporta el 75% restant. Està previst que el projecte tingui una durada de cinc anys i hi ha un pressupost destinat d’un milió dos-cents mil euros.\nAlcalde del Pont de Suert\nEl nucli antic del Pont de Suert es va constituir al segle XIII, de manera que té un gran interès històric i es pretén rehabilitar-lo per conservar-lo com a patrimoni i com a incentiu turístic de la població.\nDe moment s’està fent actuacions a tretze projectes particulars que consisteixen en la reforma d’habitatges del casc antic i en la part pública, l’ajuntament ha començat a millorar la senyalització.\nEls particulars interessats han de presentar un projecte assessorats pels tècnics municipals a l’oficina del Pla de Barris de l’ajuntament i normalment es dóna una subvenció que cobreix al voltant del 30% del pressupost.\n-EL CAMPANAR D’ALP JA TÉ TEULADA\nAquest divendres al matí s’ha dut a terme el procés de col·locació de la nova coberta del campanar d’Alp. Se n’ha renovat el llosat i la cornisa, que es trobaven en força mal estat. El campanar d’Alp ja torna a tenir teulat. Aquest divendres al matí s’ha dut a terme el procés de col·locació de la nova coberta, amb l’ajuda d’una grua de grans dimensions. Aquesta operació ha despertat força interès entre els veïns del poble. L’antiga teulada es trobava en força mal estat, i la cornisa havia provocat alguns ensurts. Per tot plegat, es va decidir desmuntar-la.\nCOSME RUAIX, alcalde d’Alp\nL’estructura de la nova teulada s’ha muntat a terra i s’ha pujat gairebé sencera. Tot i això, encara falta col·locar-hi uns faldons laterals, que acabaran de cobrir tota la part superior del campanar. L’ajuntament feia temps que volia fer-hi aquesta actuació.\nA banda de renovar el llosat, s’ha col·locat un nou parallamps, que garantirà la seguretat de la mateixa torre del campanar. El procés de millora de la teulada encara s’allargarà una setmana o quinze dies més.\nTag de Població:Alp, Pont de Suert Publicat a Comarca: Alta Ribagorça, Cerdanya, Notícies Pirineus | »EL CAT DE PUIGCERDÀ, GAIREBÉ A PUNT |» MEDALLA CENTENÀRIA A ELISA CIUTAT QUELLA\ndijous, novembre 18th, 2010\n-EL CAT DE PUIGCERDÀ, GAIREBÉ A PUNT\nHuguet ha visitat el Centre d’Acollida Turística de Puigcerdà, que avui ha celebrat una jornada de portes obretes. S’inaugurarà en breu, i estarà dedicat al Tractat dels Pirineus.\nEl conseller d’Innovació, Universitats i Empresa, Josep Huguet, ha assistit avui a la jornada de portes obertes del CAT, el Centre d’Acollida Turística de Puigcerdà. L’equipament està dedicat al Tractat dels Pirineus i s’inaugurarà en breu. El CAT de Puigcerdà forma part d’una xarxa integrada per 10 centres de promoció turística repartits per diferents punts de Catalunya. Amb l’obertura d’aquest centre es vol rememorar el Tractat dels Pirineus, que l’any 1659 va dividir la Cerdanya entre dos estats. L’edifici s’ha ubicat a pocs metres de la frontera amb França, i Huguet n’ha destacat el simbolisme.\nJOSEP HUGUET, conseller Innovació, Univ. i Empresa\nEl CAT de Puigcerdà es divideix en tres parts. En una s’hi explica el Tractat dels Pirineus i el que això va suposar, ea través de diferents panells i audiovisuals. En una altra s’hi poden adquirir tot tipus de productes típics de la comarca, i a l’altra s’hi podrà degustar la cuina de Cerdanya.\nL’edifici del CAT està acabat, i únicament falta polir alguns detalls, com la rampa d’accés per a persones amb mobilitat reduïda. Un dels aspectes que l’ajuntament voldria millorar és l’accés dels vehicles al centre. Aquest es troba al costat de la carretera que condueix a la frontera francesa, però no hi té un accés directe. Com que la via està catalogada de carretera internacional, l’ajuntament no hi pot actuar, i per tant, per accedir al CAT cal fer més volta. Això es podria solucionar en el futur, si es construeix el nou tram de l’E-9 que connectarà Puigcerdà i la Tor de Querol per Sant Martí d’Aravó, i l’actual carretera entre Puigcerdà i La Guingueta d’Ix deixa de ser considerada via interacional.\n-MEDALLA CENTENÀRIA A ELISA CIUTAT QUELLA\nAquest dimecres l’Elisa Ciutat, que actualment viu a la residència Verge de Ribera de La Pobla de Segur, ha celebrat els cent anys, juntament amb la família, companys de la residència i autoritats locals que han volgut retre-li homenatge.\nL’Elisa Ciutat Quella va néixer als Avalats, a França, el 17 de novembre de 1910, on els seus pares havien anat a fer la verema. Quan es va casar va anar a viure a La Pobla, però fins llavors havia estat a la Ribagorça aragonesa.\nHomenatjada amb la Medalla Centenària\nL’Elisa té dos filles i un fill, quatre néts i tres besnétes, i també viuen a La Pobla. Fins fa poc, encara vivia sola a casa, però va ser ella mateixa qui va decidir entrar a la residència.\nEl departament de Governació de l’Alt Pirineu i Aran li ha lliurat la medalla centenària que és el reconeixement que Acció Social i Ciutadania fa a les persones que compleixen el segle de vida. A més, l’alcalde de La Pobla ha entregat a l’Elisa un ram de flors i un llibre de la història del comerç de la població, i els seus companys i amics de la residència li han fet nombrosos reconeixements com ara una poesia dedicada al seu centenari i un pastís.\nTag de Població:Pobla de Segur, Puigcerdà Publicat a Comarca: Cerdanya, Notícies Pirineus, Pallars Jussà | »EMOTIU COMIAT A MARIA MAESTRE PAL |» GELI NO TANCA LA PORTA A ANDORRA\n-EMOTIU COMIAT A MARIA MAESTRE PAL\nCentenars de persones han acomiadat Maria Dolors Maestre Pal, que ha mort a l’edat de 81 anys. Maestre Pal ha estat una persona molt apreciada i estimada per la societat andorrana i urgellenca per la multitud d’obres de beneficència que va fer al llarg de la seva vida. La catedral de la Seu d’Urgell s’ha omplert de familiars, amics i persones que han dit l’últim adéu a la Maria de Cal Molines. Durant el funeral, mossèn Manel Pal ha dedicat uns versos a la difunta, amb les paraules estimar i perdonar, com ella li havia demanat, i ha sonat una missa per a difunts, interpretada pels Petits Cantors d’Andorra, que ella també havia sol·licitat per al dia del seu comiat.\nMaria Maestre Pal era andorrana, però va viure pràcticament tota la vida a la Seu d’Urgell, a Cal Molines, la casa familiar que els dos darrers dies s’ha omplert de flors.\nTambé va estudiar en un prestigiós centre religiós conduït per unes monges a Barcelona. Maestre Pal era molt religiosa i, fins i tot, va conviure unes setmanes amb Teresa de Calcuta. Durant la seva vida va endegar amb els seus recursos molts projectes socials.\nA la Seu d’Urgell, per exemple, va crear l’escola bressol gratuïta Francesc Xavier, va cedir els terrenys per construir l’Escola Taller Claror i va finançar una de les campanes de la Catedral.\nPer aquestes i moltes altres tasques, l’ajuntament de la Seu li va concedir la Medalla de la Ciutat l’any 2006. Els representants municipals del consistori urgellenc l’han recordada en el funeral.\nTALL TERESA CASASSAS, TINENT D’ALCALDE LA SEU\nTALL ÒSCAR ORDEIG, REGIDOR PSC LA SEU\nA Andorra també ha contribuït a tirar endavant molts projectes socials amb la cessió dels terrenys per construir l’Escola Meritxell i els pisos Jovial de lloguer reduït per a joves.\nEl cap de govern andorrà, Jaume Bartumeu, ha assistit al funeral.\nTALL JAUME BARTUMEU, CAP DE GOVERN D’ANDORRA\nDivendres al vespre, Pirineus TV emetrà l’entrevista que Fèlix Canet va realitzar a Maria Maestre l’any 2006 en el programa L’altra cara de la lluna, i on Maestre repassa la seva trajectòria vital.\n-GELI NO TANCA LA PORTA A ANDORRA\nLa Consellera de Salut de la Generalitat, Marina Geli, i la Ministra de Salut d’Andorra, Sílvia Bonet, s’han reunit aquest dimecres a la tarda a Puigcerdà, per parlar de la cooperació en l’àmbit sanitari que mantenen Catalunya i el Principat.\nFa uns mesos, la Generalitat i el Govern d’Andorra van signar un conveni de col·laboració per tal de treballar junts en diferents aspectes sanitaris.\nAquesta col·laboració es veu reflectida en 4 punts: l’intercanvi de coneixements entre els professionals catalans i andorrans, la cooperació entre el banc de sang català i els donants andorrans, així com amb el banc de cèl·lules de cordó umbilical, la prestació de serveis que ofereix el sistema sanitari andorrà a pacients catalans, i la col·laboració en les emergències mèdiques.\nMARINA GELI, consellera Salut Generalitat\nSÍLVIA BONET, ministra Salut Andorra\nD’altra banda, Geli ha aprofitat la visita a Puigcerdà per reunir-se amb representants del govern francès per abordar diferents qüestions relacionades amb l’Hospital Transfrontere. En aquest sentit, la Consellera no ha tancat la porta a la possibilitat que Andorra es pugui beneficiar en el futur d’aquest centre hospitalari.\nPer tal d’anar treballant conjuntament amb tots aquests aspectes sanitaris, els governs català i andorrà han constituït una comissió mixta de seguiment, que s’nirà reunint periòdicament. La primera trobada serà a principis de desembre.\nTag de Població:La Seu d'Urgell, Puigcerdà Publicat a Comarca: Alt Urgell, Andorra, Notícies Pirineus | « Notícies anteriors\nEntrades recents\tActualitat Alt Urgell, dimecres 19 de Juny: PIRINEUS TV COL·LABORA AMB EL PICURT\nActualitat La Cerdanya, dimecres 19 de Juny: LA LLAR D’INFANTS DE BOLVIR JA ESTÀ PLENA\nActualitat Els Pallars, dimecres 19 de Juny: EL PALLARS POC A POC TORNA A LA NORMALITAT\nActualitat Els Pallars, dimarts 18 de Juny: INUNDACIONS I CALAMARSA AL PIRINEU\nActualitat Alt Urgell, dimarts 18 de Juny: TRANQUIL·LITAT EN ELS RIUS DE L’ALT URGELL\nComentaris recentsArxius\tjuny 2013


Els vins amb denominació d'origen lideren el creixement, enfront de la caiguda relativa dels espumosos i l'estabilitat dels de taula\nEl consum de vi augmenta a les llars de l’Estat, segons les darreres dades del Ministerio de Medio Ambiente Medio Rural y Marino, a les que ha tingut accés l’ObservatorioEspañol del Mercado del Vino (OEMV). El novembre va créixer en un 2,2% en valor i un 2,5% en volum, fins a aconseguir respectivament els 1.118 milions d’euros i els 454 milions de litres. Aquest increment s’obté, a més, mantenint molt estables els preus mitjans que, amb una lleugera variació de -0,3% i amb prou feines un cèntim menys, se situen en els 2,46 euros per litre adquirit.\nPer tipus de vi, són clarament els de DO els que presenten una millor evolució l’any 2010. Sense gairebé variar el seu preu mitjà (+0,4%), creixien el mes de novembre i en termes interanuals un 5,2% en valor i un 3% en volum fins a aconseguir els 548 milions d’euros i 146 milions de litres, a una mitjana de 3,75 €/litre.\nPer comunitats, Catalunya, Andalusia i Madrid són les de major consum en termes absoluts pel seu pes demogràfic i és, en general, a la meitat nord de l’Estat on es concentra el major consum per càpita. I on, també, més augmenta el 2010. Juntament amb Balears, són Cantàbria, Catalunya, País Basc, Astúries i Galícia les comunitats de major consum en litres i majors adquisicions en euros per persona.\nL’Observatorio afirma que “tot i que encara falten dades sobre l’evolució del consum en l’altre gran canal, la restauració, l’any 2010 sembla definir-se com el de consolidació del consum de vi en les llars, liderat pels vins amb denominació d’origen i amb especial incidència en les comunitats del nord”.


Recepta de pancake de carbassa groga\nCreps de carbassa groga\nRendiment: 4 racions (4 racions)\nPorcions: 4 racions (4 racions)\nSodi 518mg 23%\nTots som culpables: preparar certes verdures de la mateixa manera cada cop per al nostre plat fort. Si us trobeu en una rutina quan es tracta de carbassa groga d’estiu, pot ser que aquesta recepta de creps cruixents sigui el que busqueu. Aquestes creps de carbassa d’estiu són fàcils de preparar, es poden fer amb carbassa o carbassó d’estiu groc i es poden servir de diverses maneres.\nCol·loqueu una pancake de carbassa al costat de carn o pollastre, poseu una crepada a sota d'un tros de salmó poxable o serveix-los com a berenar a la tarda amb una salsa. Aquestes creps de carbassa van bé amb dolços i salats, a partir de poma, crema agria, iogurt grec o una fruita fresca o salsa de tomàquet.\n2 tasses de carbassa ratllada\n1/4 tassa de farina autoreixent\n1/3 tassa de farina de blat autoreixent\n1 ou gran (batut)\nSal gruixuda (al gust)\nEscalfeu l’oli d’oliva a una paella forta a foc mitjà-alt.\nEn un bol de barreja, combina la carbassa ratllada amb la farina, la farina de blat de moro, la ceba picada finament, l’ou batut i el pebre negre acabat de molir. Amaniu a gust amb sal.\nUtilitzant al voltant de dues cullerades soperes per a cada crep de carbassa, culleu la barreja de carbassa a la paella calenta. Coure de 3 a 5 minuts de costat, girant a la meitat o fins que les creps estiguin daurades per les dues cares. Escorreu les tovalloles de paper.\nEspolseu lleugerament amb sal gruixuda. Serviu calent.\nLa carbassa és una d’aquestes verdures que poden retenir aigua; que pot afectar una recepta de forma negativa, sobretot si la recepta demana fregir. Si la carbassa sembla líquida després de remenar-la, col·loca-la en un colador i empeny cap avall sobre la carbassa amb una cullera de fusta per deixar anar els sucs. Alternativament, podeu col·locar la carbassa en un drap o una tovallola de paper resistent i extreure el líquid.\nTireu unes cullerades de pebre vermell o verd picat finament a la barreja de la carbassa.\nAfegiu una cullerada o dues de julivert fresc a la barreja de carbassa per obtenir més color i sabor.\nPer donar-li una dimensió afegida a aquestes creps, incloure aproximadament 1/4 tassa de formatge cheddar triturat o unes quantes cullerades de formatge parmesà ratllat.\nBarregeu 1/2 culleradeta d’orenga o el sofregit italià a la batedora i serviu les creps amb marinara o salsa d’espaguetis preparada.\nSi les creps de patata són les preferides per la família, escorreu una mica de la carbassa triturada per obtenir més nutrients. Tot i que sabeu que la verdura aportarà una saborosa capa de sabor al plat, podeu mantenir un secret dels nens. Serviu amb la tradicional poma-pica i ningú serà més savi (però seran una mica més saludables!).\nRecepta barreja de pudding de vainilla\nCom fer un gel real (tutorial tutorial de fotos)\nBarreja d’espècies de pa alemany\nRosetes sense gluten


L'engany, motor del teatre jove català - Butaques i somnis\nElisa Díez 15:25 Ernesto Collado, Festival Grec, Grec2013, Ivan Morales, Joan Yago, La Calòrica, Lluís Danes, Noticias\nErnesto Collado signa Montaldo. És un encantador de serps. Té la capacitat d'atrapar l'espectador explicant el que sigui. No ho fa només amb l'oralitat, sinó reforçant-se amb aparells i jocs que obliguen el públic a trobar punts de contacte amb l'escenari i el que proposa la companyia. En realitat, Montaldoparteix d'una història tan atractiva com increïble, una road movie singular. Juga a fer de biopic trencant totes les convencions. Tot el que presenta, finalment, és la cerca de l'investigador (ell mateix) i els seus fracassos. Abandona de seguida l'aventura d'aquella societat utòpica en la qual va voler participar aquest català, Ignasi Montaldo, que presenta Collado. L'actor se serveix d'elements màgics, que són els que fan treballar el cervell; de l'humor d'estar per casa; i també de la sorpresa. La seva desimboltura és el que permet mantenir atent el públic. El seu compromís, el que marca la seva voluntat artística. Potser en aquest treball ha triomfat la forma, però, al final, el punt de lluita ha quedat desdibuixat, convertit en una dansa mítica hipnòtica però allunyada del bategar del públic d'avui. I no és perquè no sigui temps de perseguir o creure utopies, sinó perquè el pobre Montaldo queda oblidat en una cuneta d'aquell Scalextric escènic.\nJo, mai és el darrer treball d'Ivan Morales. Es presenta del 25 al 28 de juliol al teatre del CCCB. Una colla d'amics s'apleguen per tirar endavant un bar, mig abandonat, i transformar-lo en la família que no van tenir. És una peça de gènere negre amb tocs de realisme i una notable influència del fatalisme als temes de 3 minuts i 40 segons de rock and roll. Al costat d'aquesta estrena, una nova peça que és fruit de la col·laboració del festival amb els Premis Quim Masó. El text de Sandra Simó situa dos personatges en una tragèdia contemporània que és un cant (i un ball) al risc de viure. El títol és prou explícit Victoria Falls(Victòria cau). Es podrà veure a partir de la setmana vinent, del 25 al 27, a la Sala Pina Bausch del Mercat de les Flors.\nTags # Ernesto Collado # Festival Grec\nEtiquetas: Ernesto Collado, Festival Grec, Grec2013, Ivan Morales, Joan Yago, La Calòrica, Lluís Danes, Noticias


Què són els medicaments?. Medicaments i farmàcia\nLa majoria de medicaments els preparen laboratoris farmacèutics, amb autorització prèvia del Ministeri de Sanitat i Política Social, i es venen exclusivament a les farmàcies.\nSegons l'origen, els medicaments es poden classificar en:\nMedicaments de síntesi o semi síntesi: Són el tipus de medicaments més habitual i els que s’han elaborat en un laboratori farmacèutic. Els trobem a qualsevol farmàcia amb un nom comercial o genèric i un embalatge autoritzat per l’administració sanitària del país.\nMedicaments d’origen humà: Són els derivats de la sang, de glàndules o teixits humans. Per exemple, les immunoglobulines, els factors de la coagulació, etc.\nRadiofàrmacs: Són medicaments formats per isòtops radioactius. S’utilitzen amb finalitat terapèutica i diagnòstica.\nMedicaments homeopàtics: Són els utilitzats en medicina homeopàtica.\nMedicaments biotecnològics: Són els obtinguts mitjançant tècniques d’enginyeria genètica.\nFórmules magistrals: Són medicaments preparats a la farmàcia de manera individualitzada per a cada persona, segons les prescripcions del metge o metgessa.\nMedicaments hemoderivats: Són medicaments preparats industrialment a base de components de la sang.\nMedicaments immunològics: Estan relacionats amb les vacunes, les toxines i els al·lèrgens.\nA més, en aquest Canal hi ha a disposició de tothom un Cercador de Medicaments amb informació senzilla i comprensible sobre la indicació i la forma de prendre'ls.\nQuina informació podem trobar a la capsa?\nA la capsa de qualsevol medicament, a part del nom comercial, hi ha impresa informació que us pot ser d'utilitat:\nPrincipi actiu i quantitat que conté\nLot de fabricació i data de caducitat\nCupó-precinte (només en medicaments finançables pel Sistema Nacional de Salut)\nECM (especial control mèdic): Medicament d'especial control mèdic\nEFP (especialitat farmacèutica patentada): Medicament publicitari. Se'n permet la publicitat i no necessita recepta per ser dispensat a les farmàcies\nEFG (especialitat farmacèutica genèrica): Medicament genèric\nH: Medicament d'ús hospitalari. Es dispensa únicament a les farmàcies dels centres hospitalaris\nDH: Medicament de diagnòstic hospitalari. Ha de ser prescrit per especialistes adscrits a un hospital\nTLD (tractament de llarga durada): Medicament de dispensació renovable. Per a tractaments de llarga durada\nMedicament homeopàtic: Aquest tipus de medicament ha d'indicar aquesta llegenda\nInformació i simbologia present en els envasos del medicament - Agència Espanyola de Medicaments i Productes Sanitaris\nQuè diu el prospecte?\nQuan obrim la capsa de qualsevol medicament hi trobem el prospecte. Aquest petit full informatiu conté tot allò que cal saber sobre el medicament que hem de prendre:\nNom del medicament: Nom comercial o nom del principi actiu.\nPresentació i composició: Descripció de la forma farmacèutica (pastilles, xarop, supositoris…) i contingut de principis actius i excipients.\nPropietats: Explicació de com actuaran les substàncies del medicament en el nostre organisme.\nIndicacions: Enumeració dels trastorns o malalties en què es recomana fer servir el medicament.\nPosologia: Explicació de quina és la dosi recomanada (segons edat, pes…) i de com s'ha d'administrar el medicament (per via oral, intravenosa, rectal…).\nContraindicacions: Enumeració dels casos en què no es recomana l’ús del medicament.\nPrecaucions: Consideracions especials en cas d’embaràs, lactància, conducció de vehicles o ús de màquines.\nInteraccions: Advertiment sobre determinats medicaments o, fins i tot, aliments que poden fer augmentar o disminuir l’efecte del medicament o provocar l’aparició d’efectes no desitjats quan es prenen de forma simultània.\nEfectes adversos: Efectes no desitjats que poden aparèixer durant el tractament.\nIntoxicació: Instruccions en cas d’haver pres més quantitat de la recomanada pel vostre metge o metgessa.\nPresentació: Tipus de formulació en què es pren el medicament (comprimits, càpsules, xarops…)\nAlguns medicaments mostren al seu prospecte un triangle negre invertit i la frase "Este medicamento está sujeto a seguimiento adicional." per identificar que, per tenir una experiència d'ús limitada, estan sotmesos a una vigilància més estricta de la seva seguretat.\nMedicaments sotmesos a seguiment addicional de la seva seguretat - Agència Espanyola de Medicaments i Productes Sanitaris


L’educació a Noruega i l’escola a Catalunya | Obrint l'Aula\nL’educació a Noruega i l’escola a Catalunya\nPublicat el 30 de gener de 2016 per ncervera\nFa uns dies, en el programa el Suplement de Catalunya Ràdio, van parlar sobre:\nEls països nòrdics són el model a seguir? Llums i ombres del seu estat del benestar.\nEn Josep Sala i Cullell, professor de Batxillerat a un Institut de Noruega, a partir del minut 18:59, parla de com és l’educació, l’escola i destaca diferents aspectes:\n1– Al nord d’Europa la prioritat són els infants\n2– Hi ha un domini de l’escola pública\n3– No hi ha lliure elecció de centre durant l’etapa d’educació obligatòria per evitar que es produeixi una segregació econòmica i per fomentar la integració dels estudiants al seu entorn.\n4– Hi ha un alt grau d’autonomia de centres.\n5– Les classes no són magistrals i els alumnes tenen molt integrat l’hàbit de treballar en grup.\nEscoltant-lo se’m fa la boca aigua mentre penso que la manera de treballar a l’escola no és tan diferent de com explica en Josep Sala.\nUna mostra d’aquesta manera de treballar és la feina que proposem als alumnes de Cicle Superior, a l’àrea de llengua castellana, amb el “Cancionero” on, a partir de la metodologia Flipped Classroom (o classe inversa), han crear una cançó que els alumnes de música de la facultat de Blanquerna han musicat.\nEl treball per projectes, les webquests…permeten i potencien el treball en grup, la cooperació entre l’alumnat , el que aquest vagi assolint paulatinament graus de responsabilitat més elevats… en definitiva l’empoderament de l’alumnat (que aquest se senti part activa del seu propi aprenentatge).\nActualment comencen a sentir-se veus sobre la importància d’aquest canvi de mirada, i ja hi ha diferents escoles a Catalunya que comencen a fer passos cap a aquesta manera d’ensenyar.\nÉs precisament, en aquest sentit, que la Comunitat Catalana de webquests organitza a l’escola Collaso i Gil les Sisenes Jornades de webquestcat amb el títol “Camins d’innovació” per tal de mostrar i compartir com una altra manera d’ensenyar i aprendre és possible.\nAquest article s'ha publicat dins de EDUCACIÓ, FLIPPED CLASSROOM, GENERAL, WEBQUEST per ncervera. Afegeix a les adreces d'interès l'enllaç permanent.


fotografia – Centre Excursionista Puigcastellar\nGrup de Cultura\nPROGRAMACIÓ DEL PRIMER TRIMESTRE 2019-2020.pdf\nCloenda de l’exposició del XIIè Concurs de Fotografia de Muntanya i Natura\nPosted on 06/02/2019 by Toni Gomez\nEl passat 14 de desembre de 2018 es van lliurar els premis del XIIè Concurs de Fotografia de Muntanya i Natura, que organitza el Centre Excursionista Puigcastellar.\nDes d’aquell dia i fins al 31 de gener d’enguany, les fotografies presentades han estat exposades a la sala d’actes del Centre. Pels que no heu pogut visitar l’exposició, aquí podeu gaudir de les obres guardonades.\nAprofitem per comunicar-vos que aquelles fotografies que no han estat premiades, inclosos els accèssits, poden ser recollides pels seus autors a la secretaria del centre en horari de dilluns a dijous de 19 a 21h. El termini per recollir les obres serà fins al dia 2 de maig de 2019.\nL’organització vol agrair a tots els participants la seva aportació i la bona acollida que ha tingut tant el concurs com l’exposició. Us hi esperem el 2020!!!\nTagged with fet, fotografia, muntanya\nLliurament de Premis XII Concurs de Fotografia de Muntanya i Natura\nPosted on 10/12/2018 by Toni Gomez\nEl proper divendres 14 de desembre a les 19:30h tindrà lloc l’acte de lliurament dels premis del XII Concurs de Fotografia de Muntanya i Natura, que organitza el Centre Excursionista Puigcastellar.\nHan estat moltes les fotografies que ens han arribat i de molt alt nivell fotogràfic. Per això us convidem a assistir a l’acte de divendres on s’inaugurarà una exposició amb totes les fotografies presentades.\nPosted in Fotografia, Muntanya\nXIIè CONCURS DE FOTOGRAFIA DE MUNTANYA I NATURA\nPosted on 30/09/2018 by Toni Gomez\nIniciem una nova edició del Concurs bianual de Fotografia de Muntanya i Natura, que organitza el Centre Excursionista Puigcastellar en el que serà la seva XIIena edició.\nEl concurs està adreçat a tots els aficionats a la fotografia que desitgin participar. El tema és la Muntanya i la Natura en totes les seves manifestacions i hi haurà una menció especial per aquelles fotografies que hagin estat presses en el transcurs de les activitats que organitza el CEP. Per tant, volem des d’aquí animar-vos a participar.\nLa data límit de presentació de les fotografies serà el 22 de novembre de 2018. Les podeu lliurar per correu ordinari o bé a la secretaria del CEP de dilluns a dijous de 19 a 21h.\nEl lliurament dels premis serà el 14 de desembre de 2018 a les 19:30h i coincidirà amb la inauguració de l’exposició que es farà amb les fotografies presentades.\nPer a més informació, podeu consultar aquí les bases del concurs.\n► CALENDARI D’EXCURSIONS 2019\n► XIIè CONCURS DE FOTOGRAFIA DE MUNTANYA I NATURA\n► PROGRAMACIÓ DE L’AULA DEL PRIMER TRIMESTRE 2019-2020.pdf\nEl Temps. Consulteu la predicció de l'AEMET per Santa Coloma de Gramenet\n© 2019 Centre Excursionista Puigcastellar


Sant Mateu aprova els pressupostos 2019 amb la unanimitat de tots els grups polítics | Canal56 Notícies\nInicio Comarques Sant Mateu aprova els pressupostos 2019 amb la unanimitat de tots els grups polítics\nSant Mateu aprova els pressupostos 2019 amb la unanimitat de tots els grups polítics\non: 29/01/2019 En: Comarques\nL’Ajuntament de Sant Mateu va aprovar divendres passat els pressupostos 2019 amb la unanimitat de tots els grups polítics. Els comptes ascendeixen a la xifra de 2,4 milions d’euros i mantenen les línies dels anys anteriors per garantir els servies a la ciutadania. L’alcaldessa de la localitat, Ana Besalduch, ha declarat a Canal 56 que la despesa corrent s’ha vist augmentada per l’increment salarial dels funcionaris aprovat pel Govern Central i per l’ampliació de l’Escoleta Infantil. En aquest cas, comentava que s’han doblat les classes per oferir una atenció més òptima als xiquets, amb el corresponent augment de personal, una despesa que segons afegia estarà subvencionada per la Generalitat Valenciana gràcies a una partida de 126.000€.\nPel que fa a les inversions sobretot destaquen els 500.000€ que es destinaran per a l’adequació del col·legi públic, a través del Pla Edificant, així com l’execució de la segona fase de restauració del Palau Villores amb un import de 450.000€, la finalització de les feines del local polivalent amb una partida de 100.000€ i l’adequació de l’immoble per a ubicar la Unitat de Respir Familiar.\nL’alcaldessa Besalduch insistia que totes aquestes inversions es duran a terme sense augmentar els impostos a la ciutadania gràcies a la bona gestió municipal i sobretot a les ajudes que atorga la Generalitat. Sant Mateu ja ha aprovat els nous pressupostos 2019 amb la xifra de 2,4 milions d’euros amb la unanimitat de totes les forces polítiques, on sobretot destaquen les inversions que ascendeixen fins al milió d’euros.\nVinaròs aprovarà demà els pressupostos 2019 amb la xifra de 28,7 milions d’euros\nVinaròs dona llum verda per a l’inici de les obres de la residència


Alguns aliments processats ens poden ajudar a fer plats ràpids quan no tenim temps de cuinar, sense que siguin opcions insanes\nAliments processats però sans per fer àpats ràpids i saludables // Freepik\nActualitzada el 20-05-2021 17:26\nUna de les estratègies per portar una alimentació saludable és tenir sempre a casa un kit d’aliments d’emergència que ens ajudin a preparar àpats saludables de manera ràpida. “Són una sèrie d’aliments que ens serveixen per als dies que anem amb pressa, no podem cuinar i, a més, hem acabat amb les reserves del congelador”, diu la dietista nutricionista Griselda Herrero, també doctora en bioquímica.\nParlem de processats, però en aquest cas saludables: poden ajudar-nos en el dia a dia per fer en pocs minuts àpats del tot saludables. En repassem alguns dels més interessants.\nAlguns aliments processats però saludables ens poden ajudar a preparar àpats bons i sans en pocs minuts. // CC0\n1) VERDURES EN CONSERVA O PER ESCALFAR AL MICROONES\nVerdures tallades, congelades o en pots de conserva són opcions processades però completament saludables. “Les propietats nutricionals de les verdures en conserva o congelades es mantenen en un grau considerable. Hi ha pèrdues sempre, perquè per exemple, si estan en conserva, segurament s’han sotmès a pasteurització, que és un procés d’aplicació de temperatura, i potser aquí perden vitamines. Però no és perjudicial ni de bon tros i no presenta cap problema, el consum d’aquestes verdures”, deia a RAC1.cat Carlos Ríos, dietista nutricionista, creador del moviment Realfooding.\n2) AMANIDES FRESQUES EN BOSSA\nUna bossa d’enciam rentat i tallat podria ser un processat, però en aquest cas el processament és mínim, i s’inclouria a la categoria de menjar saludable, lògicament. Per al medi ambient i la sostenibilitat sempre anirà millor que comprem l’enciam a granel i el netegem a casa, però si no tenim temps algun dia, l’enciam i les amanides són una bona opció per tenir àpats saludables a punts en un moment.\nUn plat d'amanida // CC0\n3) SOPES FREDES TIPUS GASPATXO O CREMES DE VERDURA\nEls gaspatxos o cremes de verdures ja llestos per consumir que comprem al supermercat poden ser bones idees per dinar a la feina, si no hem tingut temps de cuinar. “Cal mirar bé la llista d’ingredients. Si porten oli d’oliva verge extra, millor, perquè porta antioxidants i greix monoinsaturat saludable”, diu Ríos.\n4) LLAUNES DE CONSERVES DE PEIX\nSegons Herrero, també autora de llibre Comer bien en familia (Espasa), “no se n’ha d’abusar pel seu contingut alt en sal. Millor en oli d’oliva verge o al natural”. Una llauna de sardines pot ajudar-nos a animar una amanida, un plat d’arròs o pasta integral, o una torrada integral a l’hora d’esmorzar.\nLes conserves de peix són una opció saludable. // CC0\n5) POTS DE LLEGUMS CUITS\nEls llegums en conserva (cigrons, llenties, mongetes, pèsols…) són aliments saludables tot i estar cuits, envasats i conservats. Encara que portin algun additiu, els additius no són insans en si mateixos. Hem de recordar que els conservants naturals o antioxidants fan el producte més segur i no suposen cap problema per a la salut.\nEls derivats de la soja com el tofu o la soja texturitzada són processats saludables interessants pel seu contingut en proteïnes.\nLlegums cuits, un ingredient sa i fàcil de preparar, per exemple, en amanides. // CC0\nHerrero els inclou al seu kit d’emergència d’aliments saludables. Quins recomana? “Tots excepte els formatgets (quesitos) i productes similars (com el que es coneix com a tranchete), ja que no són formatge (elaborat exclusivament amb llet, quall, ferments lactis i sal), sinó que, a més d’haver estat escalfats per obtenir una textura cremosa (per això se’ls denomina ‘formatge fos’), se’ls han afegit altres elements (sals fundents, colorants, cultius microbians, midons o altres additius) i poden elaborar-se a partir de nata o sèrum de mantega, per la qual cosa la quantitat de formatge real que contenen és menor”.\n8) POTETS D’ARRÒS PER ESCALFAR AL MICROONES\nSegurament molts de vosaltres heu dubtat sobre els potets d’arròs que es cou en pocs minuts al microones. Herrero els inclou a la seva llista de processats saludables. “També hi ha pots de quinoa, que, com els d’arròs, en un minut estan llestos al microones. Són aliments processats en els quals no es modifica l’aliment, i no són ultraprocessats”.


- CaixaNegocis Restauració aporta solucions de gestió, finançament i protecció als bars i restaurants de Badalona.\nCaixaBank ha engegat el programa CaixaNegocis Restauració amb l’objectiu de recolzar els bars i restaurants de Badalona amb una proposta de servei especialitzada i iniciatives per a impulsar el consum local i els pagaments electrònics.\nLa iniciativa s'emmarca dins del programa CaixaNegocis de CaixaBank, mitjançant el qual l’entitat financera reforça la seva relació amb els autònoms i les microempreses. D’aquesta forma, CaixaNegocis Restauració aporta solucions de gestió, finançament i protecció als professionals i ofereix l’atenció per part d’un gestor especialitzat, qui disposa de dispositius mòbils per a oferir assessorament financer al negoci del client. Així mateix, els clients de CaixaNegocis tenen un canal exclusiu de comunicació a través del “Mur” per a comunicar-se amb el seu gestor contínuament.\nLa iniciativa CaixaNegocis Restauració també inclou promocions per a impulsar el consum local i ajudar a fomentar els pagaments electrònics en el sector hoteler i restaurador. En aquest sentit, fins al 29 de maig CaixaBank, convida als 700 primers clients que facin durant la mateixa setmana quatre pagaments de més d’1 euro amb el seu mitjà de pagament de CaixaBank o d’imaginBank a un àpat o consumicions per valor de fins a 10 euros a bars i restaurants de Badalona que operin el terminal TPV de l’entitat.\nLa promoció beneficia als pagaments realitzats tant amb targeta contactless com amb mòbil, a través de les aplicacions CaixaBank Pay i imaginPay, o amb la polsera contactless de CaixaBak. Tots aquests mitjans de pagaments són tan segurs com les targetes tradicionals amb xip EMB i a més disposen del servei gratuït CaixaProtect, que protegeix al client davant qualsevol ús no autoritzat.\nCaixaNegocis: proximitat i innovació al servei de la restauració\nActualment, l'entitat té 1,5 milions de clients en aquest segment, amb una penetració del 33% entre els autònoms.\nCaixaBank, entitat financera líder en innovació i nous mitjans de pagament\nCaixaBank, entitat financera líder en el desenvolupament del sistema de pagaments contactless a Espanya, ja té en funcionament més de 290.000 TPV adaptats, més de 7 milions de targetes contactless i 80.000 polseres actives per realitzar pagaments sense contacte, la qual cosa situa a l'entitat com a líder del mercat a l'entorn de pagaments sense contacte amb una quota propera al 50% al mercat espanyol. L'entitat ha estat la primera a apostar per la implantació dels nous mitjans de pagament, inclosa la tecnologia contactless, el pagament amb mòbil i els wearables.\nPer la seva banda, CaixaBank Pay és la solució desenvolupada per l'entitat que permet als clients realitzar les seves compres a través del telèfon mòbil. Qualsevol client amb un telèfon amb tecnologia NFC i sistema operatiu Android pot instal•larse la app CaixaBank Pay i descarregar-se les seves targetes en el telèfon mòbil. A través d'aquesta app, el client pot escollir la targeta amb la qual desitja pagar.\nActualment, l’entitat lidera la banca electrònica a Espanya, amb més de 15 milions de targetes emeses, una quota de mercat per facturació del 24%, més de 2,8 milions de clients de banca mòbil i més de 4,8 clients de banca online.


Mayo 2008 | Pilar Bellés Pitarch: Enseñar y aprender, un juego que no acaba nunca... un cuento... una ocasión.\nUN ARBRE SENSE NOM\nCada dia comença diferent. Inventar un conte cada nit abans de dormir-nos o cada dia abans, durant, a al final del treball rutinari fa que la il.lusió mai se’n vaja de les nostres vides. La constància és necessària tant en xiquets com en adults. Podem potenciar-la a través de contes com aquest que podríem aplicar a Educació Infantil 5 anys.\nEra una vegada un arbre que no tenia nom perquè no estava pintat. Va passar una formigueta.\n- Com et diuen- li va preguntar la formigueta.\n- No ho sé, no estic pintat- va contestar l’arbre.\n- Et cridaré Pomera- va dir la formigueta.\n- Val, però m’has de pintar- va contestar l’arbre.\nAmb moltes ganes li va pintar uns punts rojos. Després va començar a pintar-li les fulles però es va avorrir i se’n va anar a jugar amb uns amics.\nUn gos va passar per allí. Li va donar llàstima l’arbre i va seguir pintant-li fulles.\n- Podries ser un cirerer. A mi m’agraden molt les cireres, saps?\nPerò al gosset el va cridar sa mare per a berenar i se’n va anar.\nUn bou també va passar per allí i es va parar però tampoc va acabar de pintar-lo perquè ell volia convertir-lo en una perera ja que es passava el dia menjant peres. Li van agarrar ganes de córrer i va fugir corrents.\nNomés un xiquet (es diu el nom del xiquet /a al qual contem el conte) que ja havia acabat de berenar i li agradava fer les coses bé, va seure i el va acabar de pintar. El va convertir en un taronger ( es pot dir el fruiter que ell / ella vulga) ple de taronges com les que li agradaven a ell.\nDes d’aleshores l’arbre sempre va tenir nom. Es va quedar amb el nom que li va posar el xiquet perquè va ser l’únic que va ser constant i va acabar la faena. Com hem de deixar avui la faena?...a treballar.\n24/05/2008 17:59. Pilar Bellés Pitarch #. sin tema Hay 1 comentario.